Fyrstu íbúðirnar á Sólmundarhöfða verða brátt afhentar Um mánaðamótin verða sex til átta af fyrstu íbúðunum í íbúðablokkinni við Sólmundarhöfða 7 á Akranesi afhentar nýjum eigendum . Að sögn Ragnars Ragnarssonar hjá SH - 7 , eiganda hússins , hillir nú undir að framkvæmdum ljúki við allar íbúðirnar . Búið er að koma fyrir innréttingum , flísaleggja og málningarvinna er langt komin . Ragnar segir að búið sé að selja tíu íbúðir af 31 í húsinu og kveðst hann bjartsýnn á sölu hinna enda framundan þensluskeið á Akranesi og nágrenni .